cyanic-selkie/wikianc huggingface dataset:
ศึกวันดวลเพลง เพื่อมาตุภูมิ
รอบ 8 จังหวัดสุดท้าย
ออกอากาศวันที่ 8 และ 15 ธันวาคม 2561
หฺวัง รื่อหฺวา
หฺวัง รื่อหฺวา (กวางตุ้ง:หว่อง หยัดหว่า; เกิด 4 กันยายน พ.ศ. 2504) มีชื่อภาษาอังกฤษว่า เฟลิกซ์ หว่อง (Felix Wong) เป็นนักแสดงชายยอดนิยมชาวฮ่องกง ที่อดีตเคยมีชื่อเสียงเป็นอย่างมากทั่วเอเชียในช่วงต้นยุคทศวรรษที่ 80-ปลายยุคทศวรรษที่ 90 และมีผลงานละครชุดที่ได้รับความนิยมทั่วเอเชียมากมาย เช่น มังกรหยก ภาค1 1983, เทพบุตรสลัม, เหยี่ยวถลาลม, คู่แค้นสายโลหิต และ แปดเทพอสูรมังกรฟ้า เวอร์ชั่น 1982 และ 1997 ฯลฯ ซึ่งผลงานละครของเขาเหล่านี้ล้วนได้รับความนิยมเป็นอย่างมากในแง่ของเรตติ้ง และทำให้เขากลายเป็นพระเอกจอแก้วเบอร์หนึ่งของทางช่องสถานีโทรทัศน์ทีวีบี ต่อจากโจวเหวินฟะ
หวงเย่อหัว แรกเริ่มใฝ่ฝันอยากเป็นนักฟุตบอลทีมชาติแต่หลังจบชั้นมัธยมปลายแล้วเขาได้ตัดสินใจไปสมัครคัดเลือกเป็นนักแสดงกับทางสถานีโทรทัศน์ทีวีบีในรุ่นที่ 9 เมื่อปีพ.ศ. 2523 (1980) ในขณะที่ยังเรียนการแสดงกับทางช่องอยู่ก็ได้มีโอกาสแสดงเป็นตัวประกอบในละครดัง ๆ หลายเรื่อง หลังจากเรียนจบในปีถัดมาก็ได้เริ่มอาชีพนักแสดงอย่างเต็มตัวและได้รับการผลักดันส่งเสริมจากทางช่องให้เป็นหนึ่งในกลุ่มดาวรุ่งชายมาแรง 5 พยัคฆ์ทีวีบี ประกอบไปด้วย หวง เย่อหัว, เหมียวเฉียวเหว่ย, ทัง เจิ้นเยี่ย, หลิวเต๋อหัว และ เหลียงเฉาเหว่ย ซึ่งทั้งห้าคนต่างก็มีผลงานละครที่โด่งดังตามแนวทางของแต่ละคน และหวงเย่อหัว ถือได้ว่าเป็นนักแสดงชายที่ประสบความสำเร็จทางด้านเรตติ้งกับงานละครมากกว่าคนอื่นในกลุ่มห้าพยัคฆ์
บทบาทการแสดงของเขาที่ดัง ๆ ในผลงานละครที่มีเรตติ้งสูง ๆ มีหลายเรื่องได้แก่ หลี่ถัง ใน เหยี่ยวถลาลม (พ.ศ. 2524), ซีจุ๊ ในละครเรื่องแปดเทพอสูรมังกรฟ้า (ฉบับปีพ.ศ. 2525), ก๊วยเจ๋ง ในละคร มังกรหยก ภาค1 ฉบับปีพ.ศ. 2526, หลี่มี่ ตัวร้ายใน ศึกลำน้ำเลือด (พ.ศ. 2530), ติงโหย่วเจี้ยน ในละครสากลยอดนิยมตลอดกาลเรื่อง คู่แค้นสายโลหิต (พ.ศ. 2532), หลี่ต้าโหย่ว ใน เจ้าพ่อสนามม้า (พ.ศ. 2536) และ เฉียวฟงในละครเรื่อง แปดเทพอสูรมังกรฟ้า (ฉบับปีพ.ศ. 2540) โดยเฉพาะบทบาท ก๊วยเจ๋ง ที่เขาแสดง ได้รับคำชื่นชมจากคนดูละครในยุคสมัยนั้นเป็นอย่างมาก ถือได้ว่าเป็นบทบาทที่คนดูประทับใจและประสบความสำเร็จมากที่สุดในชีวิตการแสดงของเขา
หลังจากปีพ.ศ. 2540 ความนิยมในตัว หวงเย่อหัว ลดลงไปพร้อม ๆ กับหมดยุคทองของละครซีรีส์ฮ่องกง ผลงานละครในยุคหลัง ๆ ของเขาไม่ประสบความสำเร็จเหมือนในอดีต แต่ผลงานที่พอจะเป็นที่รู้จักในระยะหลังของ หวง เย่อหัว กลับเป็นบทบาทในภาพยนตร์ได้แก่ นางสาวกำไก่ (Golden Chicken 2002) ในปี พ.ศ. 2545, คนอยากหญ่าย โตยกกำลัง 10 (Wait 'til You're Older 2005) ในปีพ.ศ. 2548 และภาพยนตร์จากโปรเจกต์ของ "หลิวเต๋อหัว" ที่เขาสามารถดึงเอา 4นักแสดงในกลุ่มห้าพยัคฆ์ทีวีบีกลับมาร่วมแสดงกันได้อีกครั้ง ในเรื่อง เกิดมาโหดตามพินัยกรรม 2 (Brothers 2007) ในปีพ.ศ. 2550 ซึ่งภาพยนตร์เรื่องนี้ได้เข้ามาถ่ายทำหลายฉากในประเทศไทย นอกจากงานแสดงแล้วเขายังเป็นสมาชิกของทีมฟุตบอลรวมดาราฮ่องกงพรีเมียร์ลีกตั้งแต่ปีพ.ศ. 2529 (1986) และในอดีตช่วงละครฮ่องกงโด่งดังในไทยเคยเข้ามาฟาดแข้งกระชับมิตร กับทีมฟุตบอลดาราออลสตาร์ในงานครบรอบวันเกิดของช่อง 3 หลายครั้งอีกด้วย
ชีวิตส่วนตัว หวงเย่อหัวสมรสแล้วตั้งแต่วันที่ 7 ธันวาคม พ.ศ. 2531 กับเหลียง เจียหัว (เสียชีวิตเมื่อปีพ.ศ. 2563) ซึ่งก็เป็นอดีตนักแสดงสมทบหญิงของสถานีโทรทัศน์ทีวีบีด้วยเช่นกันและมีบุตรสาวด้วยกันหนึ่งคน คือ หวงจื่อฉิง (Adrian Wong) ซึ่งปัจจุบันเธอได้เป็นนักแสดงคนหนึ่งในวงการบันเทิงฮ่องกงตามรอยพ่อและแม่เช่นกัน
ชีวิตแรกเริ่มและก้าวแรกในวงการบันเทิง (พ.ศ. 2504-2525)
พ่อและแม่ของหวงเย่อหัวดั้งเดิมเป็นชาวจีน ที่อาศัยอยู่ที่เมืองฮุ่ยโจว มณฑลกวางตุ้ง ประเทศจีน ต่อมาได้อพยพมาตั้งรกรากที่ฮ่องกง และได้กำเนิดบุตรชายชื่อว่า หวงเย่อหัว เมื่อวันที่ 4 กันยายน พ.ศ. 2504
หวงเย่อหัว เกิดในครอบครัวชนชั้นกลาง มีบิดาชื่อว่า "หวงกุ้ย" โดยมีเขาเป็นบุตรคนที่สามซึ่งเป็นบุตรคนเล็กของครอบครัว และมีพี่สาวอีกสองคน ในวัยเด็กเขาได้รับอิทธิพลจากคุณพ่อของเขาที่ชอบดูฟุตบอลมาก ส่งผลให้ในช่วงวัยรุ่น หวงเย่อหัวชอบและสนใจในกีฬาฟุตบอล เป็นอย่างมากถึงขนาดใฝ่ฝันว่าสักวันหนึ่งจะได้มีโอกาสเป็นนักฟุตบอลมืออาชีพและติดทีมชาติ โดยที่เขามีทีมฟุตบอลที่เป็นทีมโปรด คือ "ทีมหนันหัว" ต่อมาในราวปลายปีพ.ศ. 2522 หลังจากที่เขาเพิ่งเรียนจบในระดับชั้นมัธยมปลายที่โรงเรียน เซนต์โบนาเวนเทอร์คอลเลจ แอนด์ ไฮสคูล (St. Bonaventure College & High School) ซึ่งเป็นโรงเรียนมัธยมที่อยู่ในเครือคริสตจักรคาทอลิกแห่งขหนึ่งในฮ่องกงแล้ว จากเดิมที่เคยวาดฝันอยากจะเป็นนักฟุตบอลมืออาชีพ แต่แล้วเขาได้ตัดสินใจไปสมัครคัดเลือกเป็นนักเรียนการแสดงของทางสถานีโทรทัศน์ทีวีบี ที่กำลังเปิดรับสมัครอยู่ในรุ่นที่ 9 ด้วยบุคลิกที่โดดเด่นทั้งหน้าตาและส่วนสูงทำให้เขาสามารถผ่านการคัดเลือกและเข้าอบรมเป็นนักแสดงกับทางค่าย ซึ่งในรุ่นนั้นมี เหมียวเฉียวเหว่ย เป็นนักเรียนการแสดงร่วมรุ่นที่ต่อมาทั้งคู่สนิทกันมากจนกลายเป็นเพื่อนซี้มาถึงปัจจุบัน
หวงเย่อหัว ต้องใช้เวลาเรียนการแสดงกับทางช่องเป็นระยะเวลา 1 ปีและในช่วงที่เขากำลังเรียนการแสดงอยู่นั้นทางช่องก็ลองให้เขาประเดิมรับบทตัวประกอบในละครแนวสยองขวัญ เรื่อง ตำนานพิศวง ปี4 (Mystery Beyond Season 4) นับได้ว่าเป็นละครเรื่องแรกในชีวิตการแสดงของเขาและในปีเดียวกันเขาก็ได้แสดงเป็นตัวประกอบในละครดัง ๆ อีกหลายเรื่อง ได้แก่ ละครกึ่งสากลสุดฮิตเรื่อง เจ้าพ่อเซี่ยงไฮ้ ภาค1 และภาค3 (The Bund & The Bund III), คมเฉือนคม ภาค 1 (The Shell Game) เป็นต้น ในปีถัดมาพ.ศ. 2524 (1981) หวงเย่อหัวได้เรียนจบการอบรมและเริ่มอาชีพนักแสดงอย่างเต็มตัวทันที จากเดิมที่ทางช่องให้เขารับบทเป็นแค่ตัวประกอบก็ได้ขยับมาเป็นตัวละครสมทบในละครเรื่อง ไอ้หนุ่มเฮงระเบิด (The Misadventure of Zoo) จากผลงานการแสดงในรื่องนี้ทำให้เขาถูกจับตามองในฐานะดาวรุ่งมาแรงคนหนึ่ง และในปีเดียวกันเขาได้ถูกคัดเลือกจากฝ่ายผลิตละครโทรทัศน์ของค่ายทีวีบี ให้รับบทนำเป็นพระเอกครั้งแรกกับบท หลี่ถัง ในละครเรื่อง เหยี่ยวถลาลม (The Lonely Hunter) คู่กับ ดาราสาวรุ่นพี่ชื่อดังในขณะนั้นอย่าง เจิ้งอวี้หลิง ซึ่งถือได้ว่าเขาใช้เวลาในการไต่เต้าจากตัวประกอบจนมาได้รับบทเป็นพระเอกในระยะเวลาอันรวดเร็ว โดยในเรื่องเขาได้เล่นกับเพื่อนนักแสดงชายร่วมรุ่นสุดซี้ อย่าง เหมียวเฉียวเหว่ยอีกด้วย หลังจากละครเรื่องนี้ได้ออนแอร์ออกอากาศ ทั้งหวงเย่อหัวและเหมียวเฉียวเหว่ย ต่างก็แจ้งเกิดทันที และละครเรื่อง "เหยี่ยวถลาลม" ก็ได้รับความนิยมทั้งในฮ่องกงและประเทศเพื่อนบ้านในแถบเอเชีย ส่วนผลงานละครเด่นเรื่องอื่น ๆ ในปีเดียวกัน ได้แก่ รักในสายรุ่ง (Come Rain, Come Shine), สองเทพบุตรโลกันตร์ (Master Fat Shan-chan), รักข้ามรุ่น (Summer of 1981), วีรบุรุษเส้าหลิน (The Young Heroes of Shaolin)
หลังจากที่เขาได้แจ้งเกิดเต็มตัว กับบทหลี่ถัง ในละครเรื่อง เหยี่ยวถลาลม ทำให้ในปีถัดมา พ.ศ. 2525 ทางสถานีโทรทัศน์ทีวีบีผลักดันส่งเสริมเขาอย่างเต็มที่ โดยมอบงานละครให้เขาแสดงมากมายหลายเรื่องด้วยกัน เช่น 13 องค์รักษ์ล่าพระกาฬ (The Wild Bunch), เทพบุตรสลัม (Soldier of Fortune) ซึ่งทั้งสองเรื่องก็มีเรตติ้งดี ตามต่อด้วยผลงานกำลังภายในสุดฮิตแห่งปีเรื่อง 8 เทพอสูรมังกรฟ้า (Demi-Gods and Semi-Devils 1982) ในบทซีจุ๊ ต่างนำพาซึ่งความนิยมในตัวเขาเพิ่มเข้าไปอีก และในช่วงนี้เองที่ทางฝ่ายการผลิตของสถานีโทรทัศน์ทีวีบี ได้คัดเลือกเขาให้รับบทนำเป็นก๊วยเจ๋ง คู่กับดาราสาวดาวรุ่งมาแรง องเหม่ยหลิง ที่ผ่านการคัดเลือกให้เข้ามารับบทนำเป็น อึ้งย้ง กับผลงานละครกำลังภายในฟอร์มใหญ่ที่กำลังจะสร้างเรื่อง มังกรหยก ภาค 1 (The Legend of the Condor Heroes 1983) ซึ่งเป็นวรรณกรรมสุดคลาสสิกของ กิมย้ง โดยจะมีการสร้างแบ่งแยกออกเป็น 3 ภาคย่อย และเมื่อมีการประกาศรายชื่อนักแสดงที่จะเข้ามาสวมบทบาทต่าง ๆ ให้ผู้คนได้รับทราบ ก็ได้สร้างความฮือฮาในตอนนั้น เป็นอย่างมาก
โด่งดังเป็นพลุแตกในละครมังกรหยกและมีปัญหาขัดแย้งกับบริษัททีวีบี (พ.ศ. 2526-2531)
ปีพ.ศ. 2526 (1983) ผลงานละครกำลังภายในฟอร์มใหญ่เรื่อง มังกรหยก ได้ออนแอร์ลงสู่หน้าจอทีวี โดยมีเรตติ้งคนดูสูงสุดตลอดกาลอยู่ที่ 99% ref> ทำให้ทั้ง หวงเย่อหัว และดาราสาวน้องใหม่อย่าง องเหม่ยหลิง ดังเปรี้ยงปร้างสุดกู่ทันที
อีกทั้งเรตติ้งทั่วเอเชียสูงมากทำให้ละครเรื่องนี้ ได้รับรางวัล "หนึ่งในสิบละครทีวีบีที่มีเรตติ้งสูงที่สุดในโลก" (該劇是TVB全球收視率最高的十部劇集之一) โดยมียอดผู้ชมดูสดทั่วโลก มากกว่า 356 ล้านคน
พอใกล้สิ้นปีทาง สถานีโทรทัศน์ทีวีบี ได้ก่อตั้งกลุ่ม 5 พยัคฆ์ทีวีบี ขึ้นมาโดยมี 5 นักแสดงชายดาวรุ่งมาแรง 5 คนของทางค่าย ซึ่งประกอบด้วย เหมียวเฉียวเหว่ย, หลิวเต๋อหัว, ทัง เจิ้นเยี่ย, เหลียงเฉาเหว่ย และเขา
ในปีพ.ศ. 2530 หวงเย่อหัว ต่อสัญญากับทีวีบีอีกสามปีคือ 1987-1990 และผลงานในปีพ.ศ. 2530 (1987) เริ่มด้วยละครแนวสากลยุคใหม่เรื่อง เฮงแน่...ชีวิตนี้ (The Upstart, the Self-Made Man) เมื่อออกฉายลงจอเรตติ้งกลาง ๆ แต่ในปีเดียวกันเขากลับมามีชื่อเสียงโด่งดังเป็นอย่างมากอีกครั้ง จากความสำเร็จในการแสดงเป็นตัวร้ายกับบท "หลี่มี่" ในผลงานละครฟอร์มใหญ่ประจำปีเรื่อง ศึกลำน้ำเลือด (The Grand Canal 1987) ซึ่งการแสดงของเขาในเรื่องนี้เป็นที่กล่าวขวัญจากผู้ชมละครอย่างมากในตอนนั้นเพราะเป็นการพลิกคาแร็กเตอร์จากพระเอกมารับแสดงตัวร้ายเป็นครั้งแรกและเขาก็สามารถแสดงบทตัวโกงนี้ออกมาได้อย่างยอดเยี่ยมจนได้รับคำชื่นชมจากสื่อต่าง ๆ มากมาย จึงทำให้ต่อมาทางช่องทีวีบีได้ยื่นบทตัวร้ายให้แก่เขาในเรื่องถัดมาอีกหลายเรื่อง เช่น คัมภีร์​มรณะ​, เจงกิสข่า​น, เลือดล้างแผ่นดิน เป็นต้น แต่หวงเย่อหัวเองกลับรู้สึกว่าไม่ต้องการที่จะรับบทร้ายแบบนี้อีกเพราะกลัวผู้ชมจะติดภาพลักษณ์เขาแบบนั้น
ผลงานในปีพ.ศ. 2531 (1988) ได้แก่ ละครฟอร์มใหญ่ยักษ์แห่งปีเรื่อง ศึกน้องเยซูสะท้านแผ่นดิน (Twilight of a Nation) และ คัมภีร์มรณะ (Kay Moon Gwai Guk) จนมาถึงในช่วงปลายปีทางสถานีโทรทัศน์ทีวีบี ได้ทำการคัดเลือกนักแสดงชายที่จะมารับบท ติงโหย่วเจี้ยน ในละครสากลฟอร์มใหญ่แห่งปีเรื่อง คู่แค้นสายโลหิต (Looking Back in Anger) แต่จากปัญหาเรื่องการต่อสัญญาของเขากับทางค่ายที่เรื้อรังมานาน ทำให้ตอนแรกทางช่องไม่ได้สนใจที่จะเลือกเขาให้มารับบทนี้เลยแม้แต่น้อย แต่ทว่าทางฝ่ายการผลิตละครของเรื่องนี้กลับมองว่า หวงเย่อหัว เหมาะสมกับบทบาทพระเอกในเรื่องนี้เป็นอย่างมาก จึงทำการติดต่อให้เขาเข้ามารับบทนี้
ละครยอดนิยมเรื่อง คู่แค้นสายโลหิต (พ.ศ. 2532)
เมื่อละครสากลฟอร์มใหญ่แห่งปี เรื่อง คู่แค้นสายโลหิต ออนแอร์ออกอากาศและติดอันดับละครที่มีเรตติ้งสูงสุดแห่งปี ด้วยเรตติ้งเฉลี่ยต่อตอน 47 คะแนน ส่งผลให้ชื่อเสียงของ หวงเย่อหัวกลับมาได้รับความนิยมอย่างสูงอีกครั้ง และยังเป็นละครที่สร้างชื่อเสียงให้อย่างมากกับดาราที่ได้ร่วมแสดงในเรื่องนี้ด้วยกันอีกหลายคน เช่น โจว ไห่เม่ย, หลิวเจียหลิง, เส้าเหม่ยฉี, ซัง เทียนเอ๋อ โดยเฉพาะดาราชาย เวินเจ้าหลุน ที่โด่งดังเป็นพลุแตกกับบทตัวร้าย "ติงโหย่วคัง" ที่เขาสามารถแสดงบทตัวโกงนี้ออกมาได้อย่างยอดเยี่ยม อีกทั้งละครดราม่าเข้มข้นเรื่องนี้ยังประสบความสำเร็จเป็นอย่างมากเมื่อได้มีการนำออกฉายลงสู่จอโทรทัศน์ทั่วเอเชียและทั่วโลก โดยทำยอดรวมผู้ชมดูสดผ่านทีวีครั้งแรกทั่วทุกมุมโลกมากถึง 431 ล้านคน จนคว้ารางวัล ละครทีวีบีที่มีเรตติ้งสูงสุดทั่วโลก
และในช่วงที่เขากลับมาได้รับความนิยมอย่างสูงอีกครั้ง แต่ทว่าเขาก็เกิดมีปัญหาขัดแย้งกับทางบริษัททีวีบีอีกรอบ แต่คราวนี้เขาตัดสินใจออกจากค่ายทีวีบี หันไปเซ็นสัญญาเป็นนักแสดงให้กับบริษัทคู่แข่ง อย่าง สถานีโทรทัศน์เอทีวีแทน ผลงานละครที่เล่นให้กับค่ายทีวีบีก่อนจะย้ายสังกัดไป ได้แก่ เลห์โหด (Greed), สงครามหัวใจ (Battle of the Heart) และ กระบี่มารตั๊กโกว ฉิวโป๊ (Kim-mo Tuk-ku Kau-pai 1990)
ย้ายสังกัดไปสถานีโทรทัศน์เอทีวีและเป็นนักแสดงอิสระ (พ.ศ. 2533-2536)
กลางปีพ.ศ. 2533 หลังจากหมดสัญญาการเป็นนักแสดงกับทางสถานีโทรทัศน์ทีวีบี หวงเย่อหัวตัดสินใจเดินออกจากสถานีโทรทัศน์ทีวีบี ที่ ๆ ทำให้เขามีชื่อเสียงโด่งดังขึ้นมา และหันไปอยู่กับค่ายคู่แข่งอย่างสถานีโทรทัศน์เอทีวี แทนโดยประเดิมบทบาทในละครเรื่อง เลือดรักเลือดแค้น (Heaven's Retribution) และตามด้วยละครเรื่อง เหยียบขึ้นมาใหญ่, เหนือคนเหนือโปลิศ (The Good, The Ghost, And The Cop), ดับแค้นโคตรอำมหิต (All Out of Love) ซึ่งผลงานละครเหล่านี้กับทางค่ายเอทีวี ถือได้ว่าประสบความสำเร็จเป็นอย่างดี หลังจากนั้นก็หมดสัญญากับเอทีวีและผันตัวเองไปเป็นนักแสดงอิสระ และไปรับงานแสดงละครไต้หวันเรื่อง เคยรักฉันบ้างไหม (The Imperial Wanderer) โดยในเรื่องนี้ได้มีโอกาสเล่นประกบกับอดีตคู่ขวัญจากละครคู่แค้นสายโลหิตอีกครั้ง อย่าง โจวไห่เม่ย หลังจากปิดกล้องละครที่ไต้หวันแล้ว เขาก็กลับมารับงานแสดงละครที่ฮ่องกงอีกครั้ง โดยครั้งนี้เขารับงานแสดงกับทั้งของค่ายทีวีบีและค่ายเอทีวี ได้แก่ละครเรื่อง เจ้าพ่อสนามม้า (Racing Peak) ของค่ายทีวีบี และละครเรื่อง เฉือนคมจิ้งจอกเงิน (The Silver Tycoon)ของค่ายเอทีวี ซึ่งทั้งสองเรื่องต่างก็ประสบความสำเร็จทางด้านเรตติ้งเช่นกัน นับได้ว่าเขาเป็นนักแสดงชายเพียงไม่กี่คนในวงการละครที่มีผลงานละครฮิตกับทั้งสองค่าย
กลับไปเซ็นสัญญากับทางสถานีโทรทัศน์ทีวีบีอีกครั้ง (พ.ศ. 2537-2539)
ในขณะที่เขายังคงรู้สึกสบายใจกับการเป็นนักแสดงอิสระ อยู่นั้น ทางสถานีทีวีบีได้ยื่นข้อเสนอเม็ดงามเพื่อที่จะดึงเขาให้กลับเข้ามาเซ็นสัญญาเป็นนักแสดงกับทางค่ายอีกครั้ง และก็สำเร็จเมื่อเขาได้ตัดสินใจเซ็นสัญญากับบริษัททีวีบีตามข้อตกลงที่ทั้งสองฝ่ายต่างพอใจ และแน่นอนค่ายทีวีบีก็ประเคนผลงานละครให้เขาแสดงนำมากมาย ได้แก่ละครเรื่อง เลือดนอกอก (Love Cycle), เพชรฆาตสาวอำมหิต (Burden of Proof), เปาบุ้นจิ้น ฉบับทีวีบี (Justice Pao) มี 2 ภาค โดยตี้หลุง รับบทเป็น ท่านเปาปุ้นจิ้น และหวงเย่อหัว รับบท จั่นเจา, แผนล้างมาเฟีย (The Criminal Investigator), แผนล้างมาเฟีย ภาค 2 (The Criminal Investigator II), สะไภ้เจ้าพ่อ (She Was Married to the Mob) แต่ผลงานละครเหล่านี้ได้รับความนิยมในระดับกลาง ๆ เท่านั้น
บทบาทเฉียวฟงและหมดยุค (พ.ศ. 2540-2547)
หลังจากที่ฮ่องกงได้เปลี่ยนแปลงการปกครองจากอังกฤษกลับคืนสู่ประเทศจีน เมื่อวันที่ 1 กรกฎาคม พ.ศ. 2540 (1997) วงการบันเทิงฮ่องกงก็ค่อย ๆ เริ่มเข้าสู่ยุคตกต่ำในตลาดเอเชียมาตั้งแต่นั้น โดยถูกส่วนแบ่งการตลาดเอเชียกับละครซีรีส์จากประเทศอื่น ๆ เช่น ไต้หวัน, จีน และเกาหลี โดยเฉพาะซีรีส์เกาหลี ในตอนนั้นสามารถไปตีตลาดนอกประเทศเกาหลีได้สำเร็จและไปดังในหลาย ๆ ประเทศในแถบเอเชีย และเกิดกระแสฟีเวอร์ซีรีส์เกาหลีขึ้นมาแทนละครชุดฮ่องกงโดยเฉพาะในประเทศไทย เป็นผลทำให้ละครดังในฮ่องกงหลายเรื่องไม่ได้ไปแพร่หลายตามตลาดเอเชีย และถึงแม้จะมีละครดังในฮ่องกงบางเรื่องได้นำออกสู่ตลาดเอเชีย แต่ก็ไม่ได้รับความนิยมหรือประสบความสำเร็จเหมือนดั่งในอดีตอีกเลย
ผลงานในยุคหลัง ๆ ของเขาที่พอจะเป็นที่รู้จักเช่น เลือดรัก เลือดทรนง (Secret of the Heart), จิ้งจอกภูเขาหิมะ (The Flying Fox of Snowy Mountain), โจโฉ ผู้ไม่ยอมให้ใคร ทรยศ (Incurable Traits), ตำนานยาจกซู (The Legend of Master Soh), สิงห์เตะเหนือเสือมัดใต้ (Kung Fu Master from Guangdong), ศึกชิงขุมทรัพย์สะท้านภพ (Treasure Raiders), ยอดทนายหัวใจเพชร (Law 2002) และ แฟ้มลับคดีปริศนา (Mystic Detective Files 2004) เป็นต้น
ผลงานระยะหลัง (พ.ศ. 2548-ปัจจุบัน)
ถึงแม้จะเข้าสู่ยุคตกต่ำของละครชุดฮ่องกงในตลาดต่างประเทศก็ตาม แต่สำหรับในเกาะฮ่องกงเองแล้วความนิยมในละครของบ้านเกิดของตัวเองก็ยังคงเหมือนเดิม
ในปีพ.ศ. 2552 (2009) ละครเรื่อง องค์กรล่าล้างทรชน (Interpol) ลงสู่จอโทรทัศน์ ซึ่งเป็นการกลับมาร่วมงานกับทางสถานีโทรทัศน์ทีวีบี อีกครั้ง หลังจากมีปัญหากับทางช่องและห่างหายไปรับเล่นภาพยนตร์ อยู่พักหนึ่ง
แต่ต่อมาเมื่อปีพ.ศ. 2553 (2010) หลังจากละครสากลฟอร์มใหญ่เรื่อง คู่เดือดตำรวจเหล็ก (Gun Metal Grey) ได้ออนแอร์ลงสู่จอ แต่เรตติ้งของผู้ชมละครในฮ่องกง กลับไม่ประสบความสำเร็จเลย ต่อมาหวงเย่อหัวไม่พอใจที่ทางค่ายทีวีบีไม่ยอมโปรโมตผลงานละครเรื่องนี้ที่เขานำแสดง และได้วิจารณ์ออกมาทางสื่อรวมถึงเรื่องอื่น ๆ ที่เขามักจะมีปัญหากระทบกระทั่งกับทางช่อง เช่นเรื่องค่าตัวที่น้อยมากเมื่อเทียบกับที่อื่น และการถ่ายทำละครที่หามรุ่งหามค่ำจนทำให้นักแสดงแทบไม่มีเวลาพักผ่อน และเรื่องที่ทางสถานีมักจะเลือกที่รักมักที่ชังโดยให้สิทธิพิเศษกับดาราลูกรักของทางค่ายบางคน และเลือกที่จะโปรโมตละครชุดบางเรื่องอย่างไม่เป็นธรรม
ต่อมาหลังจากข้อความที่เขาได้วิจารณ์เผยแพร่ออกไป เป็นสาเหตุให้ หวงเย่อหัว ถูกทางช่องสถานีโทรทัศน์ทีวีบี ขึ้นบัญชีดำโดยการแบนถาวรจนเขาไม่สามารถกลับเข้าไปรับงานแสดงกับทางช่องได้อีกเลย
หลังจากที่ห่างหายจากวงการละครไปนาน เพราะโดนทางค่ายทีวีบีแบนไม่ป้อนงานละครให้จนกระทั่งหมดสัญญา ต่อมาเขาก็ไม่ได้เป็นนักแสดงในค่ายใดค่ายหนึ่งโดยตรง แต่แล้วในปีพ.ศ. 2557 (2014) เขาได้ถูกเชิญให้ร่วมแสดงละครให้กับสถานีโทรทัศน์แห่งใหม่ ที่ชื่อว่า สถานีโทรทัศน์เอชเคทีวี (HKTV) โดยมีผลงานละครกับทางค่ายใหม่นี้ ได้แก่เรื่อง สายรุ้งแห่งชีวิต (Beyond the Rainbow 2015) และ ยอดคนสมองกล (Paranormal Mind 2015) ล่าสุดเขาได้มีผลงานภาพยนตร์แนวแอ็คชั่นเรื่อง คนคมล่า ระเบิดเมือง (Shock Wave 2017)
เกร็ดเล็กเกร็ดน้อย
ถึงแม้ดาราชาย หวงเย่อหัวจะไม่ประสบความสำเร็จกับผลงานทางด้านภาพยนตร์เหมือนสองพยัคฆ์ทีวีบี อย่าง หลิวเต๋อหัว และเหลียงเฉาเหว่ย ก็ตาม แต่ถ้านับเฉพาะความสำเร็จกับผลงานทางด้านละครโทรทัศน์ หวงเย่อหัว คือนักแสดงชายที่ได้รับความนิยมสูงสุดทางด้านเรตติ้งละคร มากกว่า 4 พยัคฆ์ทีวีบี ที่เหลือ
เจ้าคุณจอมมารดาสำลี ในรัชกาลที่ 4
เจ้าคุณจอมมารดาสำลี (สกุลเดิม บุนนาค, พ.ศ. 2378 – 21 มกราคม พ.ศ. 2443) เป็นพระสนมเอกในพระบาทสมเด็จพระจอมเกล้าเจ้าอยู่หัว และเป็นพระชนนีในสมเด็จพระปิตุจฉาเจ้า สุขุมาลมารศรี พระอัครราชเทวี ท่านจึงได้รับการยกย่องเป็น "เจ้าคุณจอมมารดา" ใน พ.ศ. 2443
ครั้นเจ้าคุณจอมมารดาสำลีถึงแก่พิราลัยเมื่อ พ.ศ. 2443 พระบาทสมเด็จพระจุลจอมเกล้าเจ้าอยู่หัวโปรดเกล้าให้ชักศพไปไว้ที่หอวิเพทพิทยาในพระบรมมหาราชวัง เพื่ออำนวยความสะดวกแก่สมเด็จพระปิตุจฉาเจ้า สุขุมาลมารศรี พระอัครราชเทวี และสมเด็จพระเจ้าบรมวงศ์เธอ เจ้าฟ้าสุทธาทิพยรัตน์ กรมหลวงศรีรัตนโกสินทร รวมทั้งพระราชทานพระโกศกุดั่นน้อยประกอบศพเป็นกรณีพิเศษ
ประวัติ
พระบาทสมเด็จพระจุลจอมเกล้าเจ้าอยู่หัวทรงสถาปนาเจ้าจอมมารดาสำลีเป็น เจ้าคุณจอมมารดาสำลี เมื่อวันที่ 21 กันยายน พ.ศ. 2443 ซึ่งพระนางเจ้าสุขุมาลมารศรีได้มีพระหัตถเลขาถึงสมเด็จเจ้าฟ้าบริพัตรสุขุมพันธุ์ในเรื่องนี้ ความตอนหนึ่งว่า
ถึงแก่พิราลัย
เจ้าคุณจอมมารดาสำลีถึงแก่พิราลัยในรัชกาลที่ 5 เมื่อวัน 21 มกราคม พ.ศ. 2443 เวลาเที่ยง ณ บ้านตำบลหน้าวัดชิโนรสารามวรวิหาร สิริอายุ 65 ปี เวลาหนึ่งทุ่มพระบาทสมเด็จพระจุลจอมเกล้าเจ้าอยู่หัว พระบรมวงศานุวงศ์ และข้าราชการผู้ใหญ่ ได้ร่วมรดน้ำศพ แล้วย้ายศพมาไว้ที่หอนิเพทพิทยา ในพระบรมมหาราชวัง ซึ่งขัดต่อพระราชประเพณีในการที่จะนำศพสามัญชนที่เสียชีวิต เข้ามายังพระบรมมหาราชวัง แต่พระบาทสมเด็จพระจุลจอมเกล้าเจ้าอยู่หัวทรงให้เหตุผลว่าเพื่ออำนวยความสะดวกแก่พระราชเทวีและสมเด็จเจ้าฟ้าฯ กรมหลวงศรีรัตนโกสินทร ในการบำเพ็ญกุศลศพ และยังทรงพระกรุณาฯ ให้ใช้คำว่า พิราลัย แก่เจ้าคุณจอมมารดาเป็นกรณีพิเศษ นอกจากนี้ยังได้รับพระราชทานโกศกุดั่นน้อยประกอบศพ อีกด้วย
ได้รับพระราชทานเพลิงบุพโพเมื่อวันที่ 1 ธันวาคม ร.ศ. 120 และรับพระราชทานเพลิงศพ ณ เมรุผ้าขาวจตุรมุขยอดมณฑป ท้องสนามหลวง ได้รับพระราชทานโกศกุดั่นใหญ่ประกอบศพ เมื่อวันที่ 15 มกราคม ร.ศ. 120
Johnstonalia
Johnstonalia เป็นสกุลของพืชดอกที่อยู่ในวงศ์ Rhamnaceae. มีเพียงสปีชีส์เดียวคือ Johnstonalia axilliflora (M.C.Johnst.) Tortosa
ถิ่นกำเนิดของมันคือประเทศเปรู
รักบี้หญิงชิงแชมป์โลก
รักบี้หญิงชิงแชมป์โลก (Women's Rugby World Cup) เป็นการแข่งขันรักบี้ยูเนียนหญิงระหว่างประเทศ การแข่งขันจัดขึ้นทุก ๆ 4 ปี
ทฤษฎีคอพัสคิวลาร์ของแสง
ทฤษฎีของนิวตันมีอิทธิพลอยู่เป็นเวลามากกว่า 100 ปี และสำคัญกว่า wave front theory ของคริสตียาน เฮยเคินส์ ส่วนหนึ่งเนื่องจากชื่อเสียงของนิวตันนั่นเอง อย่างไรก็ดีเมื่อทฤษฎีคอร์พัสคิวลาร์ไม่สามารถอธิบายปรากฏการณ์เลี้ยวเบนของคลื่น การแทรกสอด และการโพลาไรซ์ของแสงได้อย่างเหมาะสม มันจึงถูกละทิ้งไป ทฤษฎีคลื่นของเฮยเคินส์จึงเป็นที่ยอมรับต่อมา
พระยาโกมารกุลมนตรี (ชื่น โกมารกุล ณ นคร)
มหาอำมาตย์เอก พระยาโกมารกุลมนตรี (ชื่น โกมารกุล ณ นคร) (16 สิงหาคม พ.ศ. 2434 - 31 มกราคม พ.ศ. 2504) เป็นอดีตเสนาบดีกระทรวงพระคลังมหาสมบัติ และอดีตรัฐมนตรีว่าการกระทรวงเศรษฐการ ในรัฐบาลพระยาพหลพลพยุหเสนา (พจน์ พหลโยธิน) มีศักดิ์เป็นหลานอาของเจ้าพระยาพลเทพ (เฉลิม โกมารกุล ณ นคร)
ประวัติ
พระยาโกมารกุลมนตรี (ชื่น โกมารกุล ณ นคร) เกิดเมื่อวันที่ 16 สิงหาคม พ.ศ. 2434 เป็นบุตรของนายพลพ่าย (ชวน โกมารกุล ณ นคร) และคุณจวง บุนนาค จบการศึกษาชั้นต้นที่โรงเรียนสุขุมาลัย และที่โรงเรียนอุดมวิทยายน วัดอนงคาราม
รับราชการ
พระยาโกมารกุลมนตรี ได้เข้าฝึกราชการในกรมตรวจและกรมสารบาญชี กระทรวงพระคลังมหาสมบัติ ต่อมาใน พ.ศ. 2452 ได้เป็นเสมียนในกรมตรวจและกรมสารบาญชี จากนั้นจึงได้เดินทางไปศึกษาต่อด้านวิชากฎหมายที่ประเทศอังกฤษจนจบการศึกษาและกลับเข้ามาเฝ้าทูลละอองธุลีพระบาทเมื่อวันที่ 10 ธันวาคม ปี พ.ศ. 2460 และได้รับราชการในตำแหน่งพนักงานอัยการ สังกัดกระทรวงยุติธรรม พ.ศ. 2462 โอนไปรับราชการในกระทรวงพระคลังมหาสมบัติ ในวันที่ 24 พฤษภาคม ปี พ.ศ. 2469 พระยาโกมารกุลมนตรีได้ดำรงตำแหน่งอธิบดีกรมบาญชีกลางแทน พระยาอนุรักษ์โกษา (ประเวศ อมาตยกุล) ที่ถึงแก่อนิจกรรมระหว่างดำรงตำแหน่ง ภายหลังที่ได้ดำรงตำแหน่งอธิบดีกรมบาญชีกลางอยู่ประมาณ 3 ปี ก็ได้โปรดเกล้า ฯ ให้รั้งตำแหน่งเสนาบดีกระทรวงพระคลังมหาสมบัติ เมื่อเดือนตุลาคม พ.ศ. 2472 ต่อมา 1 เมษายน พ.ศ. 2473 ดำรงตำแหน่งเสนาบดีกระทรวงพระคลังสมบัติ ถึงเดือนเมษายน พ.ศ. 2475 จึงได้กราบถวายบังคมลาออก
ครอบครัว
พระยาโกมารกุลมนตรี (ชื่น โกมารกุล ณ นคร) สมรสกับคุณหญิงโสภาพรรณ โกมารกุล ณ นคร เมื่อพ.ศ. 2461 มีบุตรธิดา 10 คน
พระยาโกมารกุลมนตรี (ชื่น โกมารกุล ณ นคร) ถึงแก่อนิจกรรมเมื่อ 31 มกราคม พ.ศ. 2504 พระราชทานเพลิงศพ ณ เมรุหน้าพลับพลาอิศริยาภรณ์ วัดเทพศิรินทราวาส 23 มีนาคม พ.ศ. 2504
ยี่เข่ง
ยี่เข่ง หรือ คำฮ่อ เป็นไม้ประดับในวงศ์ตะแบก ลักษณะเป็นไม้พุ่มผลัดใบ สูงได้ถึง 7 เมตร มีขนประปรายตามกิ่ง ช่อดอกและเส้นแขนงใบด้านล่าง ใบรูปรี รูปไข่กว้างหรือรูปขอบขนาน ยาว 2.5-7 เซนติเมตร ปลายใบแหลมหรือมน มีติ่งแหลม โคนใบรูปลิ่มกว้างหรือกลม เส้นแขนงใบข้างละ 3-7 เส้น ดอกออกเป็นช่อแบบแยกแขนง ยาวได้ถึง 20 เซนติเมตร ฐานดอกยาวประมาณ 1 เซนติเมตร กลีบเลี้ยงยาว 4-5 มิลลิเมตร กลีบดอกบางและจีบย่น สีขาว ชมพูหรืออมม่วง ยาวประมาณ 1-1.5 เซนติเมตร บานช่วงเดือนสิงหาคม-ตุลาคม เมื่อบานเต็มที่มีเส้นผ่านศูนย์กลาง 2-3 เซนติเมตร ตรงกลางดอกมีเกสรตัวผู้สีเหลืองจำนวนมาก ผลรูปรี ยาว 1-1.2 เซนติเมตร ภายในมีเมล็ดจำนวนมาก
ยี่เข่งมีถิ่นกำเนิดในเขตอบอุ่นและเขตร้อนในทวีปเอเชีย ใบและดอกใช้ตำพอกรักษาแผล แก้ผดผื่น แก้กลากเกลื้อน
มาร์โก โปโล
มาร์โก โปโล (,, ; 15 กันยายน ค.ศ. 1254 – 8 มกราคม ค.ศ. 1324) เป็นพ่อค้าวานิช นักสำรวจ และผู้เขียนชาวเวนิส ซึ่งได้เดินทางผ่านเอเชียไปตามเส้นทางสายไหมระหว่างปี ค.ศ. 1271 และ ค.ศ. 1295 การเดินทางของเขาได้ถูกบันทึกเอาไว้ในหนังสือที่ชื่อว่า การเดินทางของมาร์โก โปโล(หรือเป็นที่รู้จักกันในชื่อหนังสือว่า ความมหัศจรรย์ของโลกและเรื่องฝอยล้านเรื่อง ค.ศ. 1300) เป็นหนังสือที่บรรยายให้แก่ชาวยุโรปได้รับรู้ถึงวัฒนธรรมอันลึกลับและการทำงานภายในของโลกตะวันออก รวมทั้งความมั่นคั่งและความยิ่งใหญ่ของจักรวรรดิมองโกลและจีนในสมัยราชวงศ์หยวน นับเป็นครั้งแรกที่พวกเขาได้เห็นจีน เปอร์เซีย อินเดีย ญี่ปุ่น และเมืองและประเทศอื่น ๆ ในเอเชีย
เขาเกิดในเมืองเวนิส มาร์โกได้เรียนรู้การค้าขายจากพ่อและลุงของเขาคือ นิกโกโลและมาฟเฟโอ ซึ่งได้เดินทางผ่านเอเชียและเข้าเฝ้ากุบไล ข่าน ในปี ค.ศ. 1269 พวกเขาเดินทางกลับมายังเวนิสเพื่อพบกับมาร์โกเป็นครั้งแรก ทั้งสามคนได้เริ่มออกเดินทางครั้งยิ่งใหญ่สู่เอเชีย สำรวจสถานที่ต่าง ๆ ตามเส้นทางสายไหมจนกระทั่งพวกเขาได้เดินทางมาถึงคาเธ่ย์(จีน) พวกเขาได้รับการต้อนรับจากราชสำนักกุบไล ข่าน ซึ่งพระองค์ทรงประทับใจในสติปัญญาและความอ่อนน้อมถ่อมตนของมาร์โก มาร์โกได้รับการแต่งตั้งให้ทำหน้าที่เป็นทูตต่างประเทศของข่าน และเขาถูกส่งไปปฏิบัติภารกิจทางการทูตมากมายทั่วทั้งจักรวรรดิและเอเชียตะวันออกเฉียงใต้ เช่น พม่า อินเดีย อินโดนีเซีย ศรีลังกา และเวียดนามในปัจจุบัน ในการได้รับการแต่งตั้งในครั้งนี้ มาร์โกยังได้เดินทางอย่างกว้างขวางในประเทศจีน ซึ่งอาศัยอยู่ในดินแดนของจักรพรรดิมาเป็น 17 ปี และได้พบเห็นหลายสิ่งหลายอย่างที่ชาวยุโรปไม่เคยรู้จักมาก่อน ราวปี ค.ศ. 1291 โปโลยังได้เสนอให้พาองค์หญิงมองโกลที่มีพระนามว่า Kököchin ไปยังเปอร์เซีย พวกเขาได้เดินทางมาถึงราวปี ค.ศ. 1293 ภายหลังได้จากลาองค์หญิงแล้ว พวกเขาได้เดินทางบกไปยังกรุงคอนสแตนติโนเปิล และจากนั้นก็ไปยังเวนิส เป็นการเดินทางกลับบ้านหลังจากมาเป็นเวลา 24 ปี ในช่วงเวลานั้น เวนิสกำลังทำสงครามกับเจนัว มาร์โกได้ถูกจับกุมและคุมขังโดยพวกเจนัว ภายหลังจากเข้าร่วมในความพยายามทำสงครามและเล่าเรื่องราวของเขาให้แก่ Rustichello da Pisa เพื่อนร่วมห้องขังได้รับฟัง เขาได้รับการปล่อยตัวในปี ค.ศ. 1299 ต่อมาได้กลายเป็นพ่อค้าผู้มั่นคั่งร่ำรวย ได้แต่งงาน และมีบุตรสามคน เขาเสียชีวิตในปี ค.ศ. 1324 และร่างของเขาถูกฝังไว้ในโบสถ์ซาน ลอเรนโซ่ในเมืองเวนิส
แม้ว่าเขาจะไม่ใช่ชาวยุโรปคนแรกที่ได้เดินทางไปถึงจีน(ดูจากชาวยุโรปในจีนยุคกลาง) มาร์โก โปโลเป็นคนแรกที่ได้สำรวจบางส่วนของเอเชียและทิ้งบันทึกเรื่องราวโดยละเอียดเกี่ยวกับประสบการณ์ของเขา เรื่องราวเกี่ยวกับตะวันออกทำให้ชาวยุโรปได้เห็นภาพที่ชัดเจนเกี่ยวกับภูมิศาสตร์และประเพณีทางชาติพันธุ์ของตะวันออก และเป็นบันทึกของชาวตะวันตกครั้งแรกที่เกี่ยวข้องกับเครื่องถ้วยเปลือกไข่ ถ่านหิน ดินปืน เงินกระดาษ และพืชและสัตว์ต่างถิ่นบางชนิดในเอเชีย หนังสือการเดินทางของเขาได้เป็นแรงบันดาลใจให้กับคริสโตเฟอร์ โคลัมบัส และนักเดินทางคนอื่น ๆ อีกหลายคน มีวรรณกรรมมากมายที่อิงจากงานเขียนของโปโล เขายังมีอิทธิพลต่อการทำแผนที่ยุโรป จึงนำไปสู่การแนะนำแผนที่แบบฟาเมาโร (Fra Mauro map)
จาง จื้อเหยา
จาง จื้อเหยา หรือ เคน จาง (ชื่อภาษาอังกฤษ: Ken Chang) เป็นนักร้องและนักแสดงชาวไต้หวัน แต่เติบโตขึ้นมาในบราซิลตั้งแต่อายุ 3 ขวบเขากลับมายังไต้หวันเพื่อประกอบอาชีพด้านความบันเทิง แสดงตัวครั้งแรกในภาพยนตร์เรื่อง "G.Y. 1997" Sir "และออกอัลบั้มแรกในปีพ. ศ. 2541 เขาได้แสดงในภาพยนตร์และซีรีส์ทางโทรทัศน์เป็นจำนวนมากตั้งแต่นั้นเป็นต้นมา ผลงานที่มีคือ ชอลิ้วเฮียง และมหัศจรรย์กระบี่เจ้าพิภพทางช่อง 1 เวิร์คพอยท์ทีวี
ธงชาติมอลตา
ธงชาติสาธารณรัฐมอลตา เป็นธงรูปสี่เหลี่ยมผืนผ้า กว้าง 2 ส่วน ยาว 3 ส่วน ภายในแบ่งครึ่งตามแนวตั้ง ครึ่งซ้ายเป็นพื้นสีขาว ครึ่งขวาเป็นพื้นสีแดง ที่มุมซ้ายบนของพื้นสีขาวมีภาพดวงตราเครื่องราชอิสรยาภรณ์จอร์จครอส
พื้นสีขาวและสีแดงในธงนี้มาจากสีตราแผ่นดินของมอลตา ซึ่งมีที่มาจากสีธงที่เคานท์โรเจอร์แห่งซิซีลี (Count Roger of Sicily) กำหนดให้เป็นธงของมอลตาในปี พ.ศ. 1634 โดยธงนั้นเป็นธงลายตราหมากรุกสีขาวสลับแดง อย่างไรก็ตาม หลายคนก็กล่าวว่าที่มานี้เป็นเพียงตำนานที่ได้รับการต่อเติมเสริมแต่งมาตามกาลเวลาเท่านั้น  ส่วนตราเครื่องราชอิสรยาภรณ์จอร์จครอสที่มุมธงด้านคันธงนั้น หมายถึงเครื่องราชอิสริยาภรณ์ที่พระเจ้าจอร์จที่ 5 แห่งสหราชอาณาจักร ได้พระราชทานแก่ชาวมอลตาทั้งมวลเพื่อแสดงถึงความกล้าหาญจากการเข้าร่วมรบในสงครามโลกครั้งที่ 2 เมื่อปี พ.ศ. 2486 นับได้ว่ามอลตาเป็นชาติเดียวที่มีภาพดวงตราอิสริยาภรณ์ต่างประเทศประกอบในธงชาติ ซึ่งในที่นี้ได้แก่สหราชอาณาจักร
ธงชาติมอลตาที่ปรากฏในปัจจุบันนี้เริ่มใช้อย่างเป็นทางการเมื่อวันที่ 21 กันยายน พ.ศ. 2507 อันเป็นวันประกาศเอกราชจากสหราชอาณาจักร
สำหรับธงเรือพลเรือนของมลอตานั้นกำหนดให้ใช้ธงอีกแบบหนึ่งซึ่งต่างจากธงชาติโดยสิ้นเชิง โดยธงนี้เป็นสีแดงมีขอบสีขาว ที่กลางธงมีเครื่องหมายกางเขนมอลตา
กุมภาพันธ์ พ.ศ. 2564
กุมภาพันธ์ พุทธศักราช 2564 เป็นเดือนที่ 2 ของปี พ.ศ. 2564 วันแรกของเดือนเป็นวันจันทร์ วันสุดท้ายของเดือนเป็นวันอาทิตย์
อุทยานแห่งชาติซาเรค
อุทยานแห่งชาติซาเรค  (Sarek National Park)     เป็นส่วนหนึ่งของแลปแลนด์ ในประเทศสวีเดนทางตอนเหนือ มีเนื้อที่ 1,940 ตารางกิโลเมตร หรือ 1,212,500 ไร่ ภายในอุทยานมีภูเขามากกว่า 90 ลูก ส่วนใหญ่สูงเกิน 1,800 เมตร มีธารน้ำแข็งกว่า 100 แห่ง เป็นที่อยู่อาศัยของสัตว์ต่างๆ เช่น นกอินทรีทอง หมาจิ้งจอกอาร์กติก หมี หมาป่า
Sarek National Park ตั้งอยู่บริเวณทางเหนือของประเทศสวีเดนเป็นหนึ่งในอุทยานแห่งชาติที่มีอายุเก่าแก่ที่สุด ที่นี่เป็นแหล่งดึงดูดนักผจญภัยเป็นอย่างเนื่องจากเส้นทางการเดินทางที่ยากลำบากเหมาะสำหรับนักเดินเขาที่มีประสบการณ์เท่านั้น แต่รางวัลที่จะได้รับในการผจญภัยครั้งนี้คือ ได้รับชมทัศนียภาพของยอดเขาที่มีความสูงกว่า 2,000 เมตรและธารน้ำแข็งกว่า 100 แห่งที่ยังคงความอุดมสมบูรณ์ในเทือกเขาแห่งนี้
สิ่งที่น่าสนใจอีกแห่งของอุทยานแห่งชาติซาเรคคือ การชมยอดเขา Skierfe และชมน้ำใสของแม่น้ำ Rapa ที่ยังความบริสุทธิ์ไหลคดเคี้ยวไปตามแนวเทือกเขา และที่นี่ก็เป็นอีกจุดหนึ่งที่คุณจะได้ชมปรากฏการณ์แสงเหนือได้อีกที่ค่ะ
แต่ขอเตือนก่อนว่า ที่นี่ไม่เหมาะสำหรับนักผจญภัยหน้าใหม่หรือไม่มีประสบการณ์เพราะว่าการเดินทางค่อนข้างลำบากและไม่มีสิ่งอำนวยความสะดวกเลย
ดินน้ำมัน
ดินน้ำมัน เป็นวัสดุที่มนุษย์สร้างขึ้นเพื่อใช้แทนดินเหนียว ดินน้ำมันสามารถเก็บรักษาได้ง่ายกว่า และนำมาใช้ได้อีกหลายครั้ง นิยมใช้ในงานปั้นหรือขึ้นรูปต่างๆ เหมาะสำหรับเด็กฝึกฝีมือ และทำงานศิลปกรรม ปัจจุบันมีการทำดินน้ำมันอย่างง่าย เช่น ใช้ดินแห้งแบบผง น้ำมัน น้ำมันเครื่องหรือจาระบี และขี้ผึ้ง หรือใช้ดินสอพอง น้ำมันเครื่องเบอร์ 50 พาราฟินแข็ง และสีผงชนิดน้ำมัน โดยเริ่มหลอมพาราฟินก่อนผสมน้ำมันเครื่อง จากนั้นเทลงในดินสอพองที่บดผสมกับสีแล้ว นวดให้เข้ากัน ทิ้งไว้1คืนและนวดต่อจนกระทั่งได้ดินน้ำมัน ความเหนียวขึ้นอยู่กับความหนืดของน้ำมันเครื่อง หรือใช้แป้งโดที่มีส่วนผสมหลักคือแป้งสาลี หรือแป้งอเนกประสงค์ น้ำ เกลือ ครีม ออฟทาร์ทาร์ น้ำมันพืช สารแต่งสีและกลิ่น
Ivanjohnstonia
Ivanjohnstonia เป็นสกุลของพืชดอกที่อยู่ในวงศ์ Boraginaceae. มีเพียงสปีชีส์เดียวคือ Ivanjohnstonia jaunsariensis Kazmi
ไวเอต
ไวเอต (Wyeth) เดิมรู้จักกันในชื่อ อเมริกัน โฮมโปรดักต์ (American Home Products) เป็นหนึ่งในบริษัทยาที่ใหญ่ที่สุดในโลก มีสำนักงานใหญ่ตั้งอยู่ในรัฐนิวเจอร์ซีย์ สหรัฐอเมริกา ผลิตภัณฑ์ที่มีชื่อเสียงได้แก่
ประวัติ
และซื้อ เอ.เอช. รอบบินส์ ผู้ผลิต โรบิทูสซิน (Robitussin) แชปสติก (ChapStick) และ  ไดมีแทปป์ (Dimetapp)
เยออร์ยีโอส ปาปาโดปูโลส
เยออร์ยีโอส ปาปาโดปูโลส (Γεώργιος Παπαδόπουλος, ; 5 พฤษภาคม ค.ศ. 1919 – 27 มิถุนายน ค.ศ. 1999) เป็นทหารชาวกรีกและนักการเมืองที่ปกครองกรีซในตั้งแต่วันที่ 21 เมษยน ค.ศ. 1967 จนกระทั่งถูกรัฐประหารในวันที่ 25 พฤศจิกายน ค.ศ. 1973 และเขาเป็นนายทหารของกองทัพบกกรีซในสมัยสงครามครั้งที่สองและเป็นพันธมิตรกับนาซี และหลังสงครามเขายังคงอยู่ในกองทัพและเลื่อนตำแหน่งสูงสุดจนกระทั่งได้ยศพันเอก
และต่อมาเมื่อวันที่ 21 เมษายน ค.ศ. 1967 เขาและเจ้าหน้าที่ระดับกลางโค่นล้มรัฐบาลที่มาจากการเลือกตั้งและตั้งรัฐบาลใหม่ที่มีแนวคิดที่มีแบบเผด็จการ ต่อต้านคอมมิวนิสต์และชาตินิยมสุดโต่งซึ่งยังคงอยู่ถึงปี ค.ศ. 1974 ตั้งแต่การยุบสถาบันกษัตริย์กรีซและตั้งสาธารณรัฐเขาเป็นประธานาธิบดีแต่เมื่อมีการประท้วงและเขาถูกยึดอำนาจและถูกจับกุมโดยลูกน้องเขาเองและถูกดำเนินคดีโดยรัฐบาลกรีซในข้อหากบฎและละเมิดสิทธิมนุษยชนและเขาเสียชีวิตในวันที่ 27 มิถุนายน ค.ศ. 1999
เวลาในประเทศภูฏาน
เวลาในประเทศภูฏาน (BTT) เป็นเขตเวลามาตรฐานของประเทศภูฏาน ซึ่งกำหนดให้เร็วกว่าเวลาสากลเชิงพิกัด 6 ชั่วโมง (UTC+6) นอกจากนี้เวลาในประเทศภูฏานไม่มีช่วงออมแสง
เตรนตีโนวอลเลย์
เตรนตีโนวอลเลย์ (Trentino Volley) เป็นทีมวอลเลย์บอลมืออาชีพในประเทศอิตาลีซึ่งตั้งอยู่ ณ ภาคเหนือของประเทศอิตาลี ทีมนี้เข้าแข่งขันในอิตาเลียวอลเลย์บอลลีก ซึ่งสโมสรแห่งนี้ได้รับการก่อตั้งใน ค.ศ. 2000
เตรนตีโนวอลเลย์ เป็นบริษัทร่วมทุนและประธานบริษัทคือ ดีเอโก มอสนา บริษัทมีงบประมาณ 4,500,000 ยูโรและพนักงานประมาณ 225 คน การปฏิบัติงานของบริษัท ได้รับรางวัลในระดับคอนติเนนและผ่านการรับรองของธุรกิจกีฬาที่ Ambitions Awards 2010 ทีมได้ผ่านเข้ารอบ 4 ทีมสุดท้ายรายการซีอีวีแชมเปียนส์ลีก 2010–11 ที่จัดขึ้นที่ปาลาออนดา, โบลซาโน
ประวัติ
เตรนตีโนวอลเลย์ ก่อตั้งเมื่อวันที่ 23 พฤษภาคม ค.ศ. 2000 และอีกสองวันต่อมา บริษัทได้ซื้อสิทธิ์ในการเล่นในเซเรียอา 1 (ดิวิชั่นแรกของอิตาลี) จากราเวนนา ซึ่งยุบทีมเนื่องจากปัญหาทางการเงิน สโมสรเล่นนัดแรกในเซเรีย อา 1 ที่ปาร์มาเมื่อวันที่ 15 ตุลาคม ค.ศ. 2000 กับมักซีโคโน ปาร์มา และแพ้ไป 3-0 นัดแรกในบ้านของเตรนตีโนวอลเลย์ และชนะการแข่งขันนัดแรกเมื่อวันที่ 22 ตุลาคม ค.ศ. 2000 กับปาโดวา ทีมเจ้าบ้านได้รับชัยชนะด้วยผล 3–2 เตรนตีโนวอลเลย์ เป็นทีมที่ประสบความสำเร็จมากที่สุดในประวัติศาสตร์ของวอลเลย์บอลชายชิงแชมป์สโมสรโลกโดยได้แชมป์ทั้งหมด 4 ครั้ง
ผู้เล่นที่ทีมได้มาในเซเรียอาอิตาลีปีแรกนั้น ได้แก่ ลอเรนโซ เบอร์นาร์ดี และ อันเดรอา ซาร์โตเร็ตติ ในช่วงฤดูร้อนปี ค.ศ. 2007 เตรนตีโนวอลเลย์ ได้บรรลุข้อตกลงกับนักกีฬาจำนวนมาก โดยเป็นส่วนหนึ่งของกลยุทธ์ที่จะมุ่งเน้นไปที่ทีมเยาวชนที่มีผู้เล่นที่มีความสามารถ เช่น ผู้เล่นชาวเซอร์เบีย นิโคลา เกอร์บิช ผู้เล่นชาวบัลแกเรีย วลาดิมีร์ นิโคลอฟ และมาเตย์ คาซีย์สกี และเอมานูเอล บีราเรลลี ผู้เล่นชาวอิตาลี เตรนตีโนวอลเลย์ จบฤดูกาลปกติด้วยอันดับที่หนึ่ง และเข้าสู่รอบชิงชนะเลิศ  เมื่อวันที่ 7 พฤษภาคม ค.ศ. 2008 เตรนตีโนวอลเลย์เอาชนะปิอาเซนซา 3–0 สามารถคว้าแชมป์เซเรียอาเป็นครั้งแรก และได้สิทธิ์เข้าแข่งขันซีอีวีแชมเปียนส์ลีก 2008–2009 อีกด้วย เตรนตีโนวอลเลย์ ชนะรวดในรอบแบ่งกลุ่ม โดยจบอันดับที่ 1 ในกลุ่ม E เมื่อวันที่ 5 เมษายน ค.ศ. 2009 ที่ O2 อารีน่า ในกรุงปราก,สาธารณรัฐเช็ก เตรนตีโนวอลเลย์ เอาชนะ อิราคลิส เทสซาโลนิกิ ทีมจากกรีซ 3-1 ในรอบชิงชนะเลิศ ในปี 2009 เตรนตีโนวอลเลย์ได้สิทธิ์แข่งขันวอลเลย์บอลชิงแชมป์สโมสรโลกชาย ที่เมืองโดฮาประเทศกาตาร์ ในวันอาทิตย์ที่ 8 พฤศจิกายน เตรนตีโนวอลเลย์ ชนะ สกราแบวคาตุฟ ทีมจากโปแลนด์ ในรอบชิงชนะเลิศ 3–0 และเป็นแชมป์วอลเลย์บอลชายชิงแชมป์สโมสรโลกในปี 2010 สโมสรสามรถคว้าแชมป์อิตาเลียนคัพและป้องกันแชมป์วอลเลย์บอลชายชิงแชมป์สโมสรโลกในปีต่อมาได้สำเร็จ ด้วยการชนะ ไดนาโม มอสโกว ทีมจากรัสเซีย 3–0 (25–12, 25–20, 25–21)
สัญลักษณ์
โลโก้สโมสรและชื่อประกอบด้วยลูกบอลสีแดง นกอินทรีเป็นสัญลักษณ์ของสโมสร และธงของสโมสรใช้เป็นธงของเขตปกครองตนเองของเตรนโต
กัปตันทีม
รายชื่อกัปตันทีมที่ผ่านมา
หัวหน้าผู้ฝึกสอน
รายชื่อหัวหน้าผู้ฝึกสอนทีมที่ผ่านมา
สนามกีฬา
สนามกีฬา ปาลาเตรนโต เป็นสถานที่ที่มีแข่งขันเกมเหย้าในบ้านของสโมสรมาโดยตลอด นับตั้งแต่เปิดในปี 2000 สนามกีฬาตั้งอยู่ทางตอนใต้ของเมืองเตรนโตบนสนามกีฬากีอาเอ ซึ่งรวมถึงปาลากีอาเอซิโอ สนามฟุตบอล และสนามเบสบอล
ผู้ให้บริการชุดอุปกรณ์
ตารางด้านล่างแสดงผู้ผลิตชุดอุปกรณ์สำหรับทีมเตรนตีโนวอลเลย์
สกุลเทียนดอก
สกุลเทียนดอก หรือ Impatiens เป็นสกุลชอ พืชมีดอกที่มีสมาชิก 850 - 1,000 สปีชีส์ พบแพร่กระจายในซีกโลกเหนือ และเขตร้อน อยู่ในวงศ์ Balsaminaceae
รัฐเกเรตาโร
รัฐเกเรตาโร (Querétaro) เป็นรัฐของประเทศเม็กซิโก ตั้งอยู่ตอนกลางของประเทศ รัฐเกเรตาโรติดกับรัฐซานลุยส์โปโตซีทางทิศเหนือ ติดกับรัฐกัวนาฮัวโตทางทิศตะวันตก ติดกับรัฐอิดัลโกทางทิศตะวันออก ติดกับรัฐเมฮิโกทางทิศตะวันออกเฉียงใต้ และติดกับรัฐมิโชอากันทางทิศตะวันตกเฉียงใต้
มีเมืองหลวงรัฐคือเมืองเกเรตาโร ตั้งอยู่ทางตะวันตกเฉียงเหนือของเม็กซิโกซิตีไป 257 กิโลเมตร เมืองสำคัญอื่นของรัฐคือเมืองซานฮวนเดลริโอและเอลปวยบลิโต
ล้อแม็ก
ล้อแม็กผลิตจากการหลอมในขั้นตอนเดียวของอัลลอยของแม็กนีเซียม ZK60 และ MA-14
ล้ออัลลอยที่ผลิตจากอะลูมิเนียม บางครั้งก็ถูกเรียกรวมว่า "ล้อแม็ก" ถึงแม้ว่าไม่ได้มีแม็กนีเซียมเป็นส่วนผสมก็ตาม
Alloy wheel
JEdit
jEdit เป็น text editor สำหรับโปรแกรมเมอร์ เผยแพร่ในลิขสิทธิ์ GNU General Public License jEdit เขียนขึ้นด้วย ภาษาจาวา มี plug-ins มากมายสำหรับเพิ่มความสามารถในหลายๆส่วน รองรับ Syntax highlighting มากกว่า 130 รูปแบบ (สามารถเพิ่มแบบใหม่ๆได้ด้วยตัวเองผ่านไฟล์ XML). jEdit รองรับ UTF-8 และ encoding อื่นๆด้วย
jEdit นั้นมีความสามารถในการปรับแต่งสูงด้วย macros เขียนใน BeanShell, Jython, JavaScript และภาษาสคริปต์อื่นๆอีก
โปรแกรมเมอร์หลักของ jEdit คือ Slava Pestov และ jEdit ได้เริ่มสร้างมาตั้งแต่ปี พ.ศ. 2541
เวลาในประเทศอิรัก
เวลาในประเทศอิรัก ใช้เขตเวลามาตรฐานอาระเบีย (AST) ซึ่งเร็วกว่าเวลาสากลเชิงพิกัด 3 ชั่วโมง (UTC+03:00) นอกจากนี้เวลาในประเทศอิรักไม่มีช่วงออมแสง
สโมสรฟุตบอลโบโลญญา 1909
สโมสรฟุตบอลโบโลญญา 1909 (Bologna Football Club 1909) หรือ โบโลญญา (Bologna) เป็นสโมสรฟุตบอลอาชีพของประเทศอิตาลี ตั้งอยู่ที่เมืองโบโลญญา แคว้นเอมีเลีย-โรมัญญา
ประวัติ
โบโลญญา ก่อตั้งในปี ค.ศ. 1909 แต่ปรับเปลี่ยนโครงสร้างใหม่ใน ค.ศ. 1993 สโมสรมีชื่อเรียกเล่น ๆ ว่า โรสโซบลู ซึ่งมาจากลายสีแดง-น้ำเงินบนชุดทีมเหย้า และเป็นสีประจำเมืองโบโลญญา ปัจจุบันลงแข่งขันในเซเรียอา
สนามเหย้า
ปัจจุบันใช้สนามกีฬาเรนาโต ดัลลารา เป็นสนามเหย้า ซึ่งเป็นสิ่งก่อสร้างทางการกีฬาที่ใหญ่ที่สุดในโบโลญญา สนามตั้งชื่อตามอดีตประธานสโมสร เรนาโต ดัลลารา ซึ่งถึงแก่กรรมเพียง 3 วัน ก่อนการแข่งขันนัดสุดท้ายในเซเรียอา สนามจุคนได้ 39,500 ที่นั่ง โดยมีอัฒจันทร์ฝั่ง เคอวา บัลแกเรลลี ของกลุ่มอุลตร้าโบโลญญา อัฒจันทร์ฝั่งนี้ ตั้งชื่อตามเกียโคโม บัลแกเรลลี ผู้เล่นซึ่งเสียชีวิตเมื่อวันที่ 21 กุมภาพันธ์ ค.ศ. 2009
อะแพชี ทอมแคต
อะแพชี ทอมแคต (Apache Tomcat) เป็นโปรแกรมบรรจุเว็บ (web container) ที่พัฒนาโดยมูลนิธิซอฟต์แวร์อะแพชี ทอมแคตใช้ข้อกำหนดของเซิร์ฟเลตและเจเอสพีจากซันไมโครซิสเต็มส์มาเป็นต้นแบบในการทำงาน ซึ่งกำหนดสภาพแวดล้อมสำหรับโค้ดจาวาเพื่อทำงานบนเว็บเซิร์ฟเวอร์ นอกจากนั้นทอมแคตได้เพิ่มเครื่องมือสำหรับการจัดการการตั้งค่าที่เก็บในรูปแบบแฟ้มเอกซ์เอ็มแอล และมีโปรแกรม HTTP เซิร์ฟเวอร์อยู่ในตัวเอง
อะแพชี ทอมแคต เคยเป็นโครงการย่อยของโครงการจาการ์ตา แต่ปัจจุบันได้แยกตัวออกมาเป็นโครงการหลักของมูลนิธิซอฟต์แวร์อะแพชี
สภาพแวดล้อม
ทอมแคตเป็นเว็บเซิร์ฟเวอร์ที่รองรับเซิร์ฟเลตและเจเอสพี โดยทำงานร่วมกับตัวแปลโปรแกรมชื่อ ทอมแคต แจสเปอร์ (Tomcat Jasper) ในการแปลงเจเอสพีให้กลายเป็นเซิร์ฟเลตก่อนนำไปประมวลผล
เอนจินเซิร์ฟเลตของทอมแคตนั้นมักทำงานร่วมกับ อะแพชี เว็บเซิร์ฟเวอร์ (Apache HTTP Server) หรือโปรแกรมเว็บเซิร์ฟเวอร์อื่นๆ หรือสามารถตั้งตัวเป็นเซิร์ฟเวอร์เอกเทศก็ได้ ซึ่งในการพัฒนาก่อนหน้านี้มีแนวความคิดว่า เมื่อทอมแคตทำงานเป็นโปรแกรมที่ทำงานโดดเดี่ยว (standalone) จะเหมาะกับสภาพแวดล้อมที่ไม่ต้องการความรวดเร็วและการดูแลธุรกรรม (transaction) มากนัก อย่างไรก็ตามแนวความคิดดังกล่าวไม่มีอีกต่อไป เนื่องจากทอมแคตได้เพิ่มประสิทธิภาพเป็นเซิร์ฟเวอร์ที่รองรับสภาพแวดล้อมที่มีการจราจรหนาแน่นสูง
ทอมแคตสามารถทำงานได้ข้ามระบบปฏิบัติการ เพียงแค่ต้องการจาวารันไทม์เอนไวรอนเมนต์ (Java Runtime Environment) เท่านั้น
สถานภาพของการพัฒนา
สมาชิกของมูลนิธิซอฟต์แวร์อะแพชีและอาสาสมัครอิสระจะเป็นผู้ช่วยพัฒนาและดูแลรักษาทอมแคต ผู้ใช้ทั่วไปสามารถเข้าถึงทั้งซอร์สโค้ดและซอฟต์แวร์ที่แปลแล้วของทอมแคตภายใต้สัญญาอนุญาตอะแพชี (Apache License) รุ่นแรกของทอมแคตที่เผยแพร่สู่สาธารณะเริ่มต้นที่ 3.0.x (ซึ่งรุ่นก่อนหน้านี้เป็นการเผยแพร่ภายในซันไมโครซิสเต็มส์เท่านั้น ไม่ออกสู่สาธารณะ) และรุ่น 6.0.13 เป็นรุ่นล่าสุดที่เสถียรในสายรุ่น 6.0.x ตามข้อกำหนดเซิร์ฟเลตรุ่น 2.5 ในปี ค.ศ. 2007
ลักษณะสำคัญ
การอธิบายคร่าวๆ เกี่ยวกับลักษณะสำคัญที่แตกต่างระหว่างรุ่นสามารถดูได้ที่เว็บไซต์ของมูลนิธิ
ประเทศฟินแลนด์ในโอลิมปิกฤดูร้อน 2016
ประเทศฟินแลนด์ เข้าร่วมแข่งขันกีฬาโอลิมปิกฤดูร้อน ครั้งที่ 31 ค.ศ. 2016 (พ.ศ. 2559) ที่กรุงรีโอเดจาเนโร ประเทศบราซิล ระหว่างวันที่ 5-21 สิงหาคม พ.ศ. 2559 คณะกรรมการโอลิมปิกแห่งชาติฟินแลนด์เป็นผู้ทำหน้าที่ในการส่งนักกีฬาเข้าร่วมแข่งขันจำนวน 54 คน ใน 15 ชนิดกีฬา ผลการแข่งขันครั้งนี้ประเทศฟินแลนด์ได้รับ 1 เหรียญทองแดง
วัดปทีปพลีผล
วัดปทีปพลีผล เป็นวัดราษฎร์สังกัดคณะสงฆ์มหานิกาย ตั้งอยู่ในแขวงท่าข้าม เขตบางขุนเทียน กรุงเทพมหานคร ปัจจุบันมีพระครูประทีปธรรมารักษ์เป็น เจ้าอาวาส พระครูปลัดจักรพันธ์ ปญฺญาธโร เป็นผู้ช่วยเจ้าอาวาส
วัดปทีปพลีผลเริ่มสร้างวัดเมื่อวันที่ 9 มกราคม พ.ศ. 2526 โดยนายทองดีและนางทองอินทร์ ประทีปพลีผล พร้อมด้วยบุตรธิดา ได้ถวายที่ดินเพื่อสร้างสำนักสงฆ์โดยมีเจตนารมณ์เป็นบุญกุศลที่จะทำบุญสถานแห่งนี้ให้เป็นสำนักปฏิบัติธรรมและเผยแพร่ธรรม ได้รับอนุญาตให้สร้างวัดเมื่อวันที่ 13 มิถุนายน พ.ศ. 2529 ผู้ขออนุญาตคือนายทองดี วัดได้รับพระราชทานวิสุงคามสีมาเมื่อวันที่ 2 พฤศจิกายน พ.ศ. 2530
สภาพวัดมีความสงบร่มรื่น สะอาด และสวยงาม อุโบสถประดิษฐาน พระพุทธทศพล เป็นพระประธาน หล่อองค์พระจากทองเหลือง ภายในรั้วกำแพงแก้วมีเจดีย์บรรจุพระบรมสารีริกธาตุตั้งอยู่ด้านทิศตะวันออกของวัด มณฑปพระพุทธสิหิงค์ประดิษฐานพระพุทธสิหิงค์องค์จำลอง ตั้งอยู่ด้านทิศตะวันตกของวัด วิหารหลวงพ่อเหลือประดิษฐานหลวงพ่อเหลือ กล่าวกันว่าตอนสร้างพระประธานในอุโบสถซึ่งเป็นทองเหลือง มีทองเหลืองเหลือ จึงนำมาหล่อพระประธานที่วิหารอีก 1 องค์ และยังสามารถหล่อเป็นพระองค์เล็ก ๆ ได้อีกหลายองค์ มณฑปพระครูพิพิธพัฒนโสภณตั้งอยู่กลางสระน้ำด้านหลังกุฏิที่พักพระสงฆ์
สงครามรัสเซีย-ฟินแลนด์
สงครามรัสเซีย-ฟินแลนด์ อาจจะหมายถึง
การอดอาหาร
การอดอาหาร (fasting) หมายถึง พฤติการณ์การละเว้นจากอาหาร เครื่องดื่ม หรือทั้งอาหารและเครื่องดื่มบางส่วนหรือทั้งหมด เป็นระยะเวลาหนึ่ง การอดแบบสมบูรณ์ (absolute fast) ตามปกตินิยามว่า เป็นวิรัติจากอาหารและของเหลวเป็นระยะเวลาตามที่กำหนด โดยปกติมักเป็นหนึ่งวัน หรืออาจนานได้หลายวัน การอดอาหารแบบอื่นอาจเป็นเพียงการจำกัดบางส่วน คือ เฉพาะอาหารหรือสสารชนิดใดชนิดหนึ่งอย่างเจาะจง การอดอาหารอาจยังมีการเว้นระยะในธรรมชาติ
ในบริบททางสรีรวิทยา การอดอาหารอาจหมายถึง
เอทีบีโอ
เอทีบีโอ (에이티비오; ย่อมาจาก At The Beginning of Originality) เป็นกลุ่มบอยแบนด์ชาวเกาหลีใต้ที่ก่อตั้งขึ้นในปี พ.ศ. 2565 ผ่านการแข่งขันรายการเอาชีวิตรอด The Origin – A, B, Or What? ของไอเอสทีเอนเตอร์เทนเมนต์ กลุ่มประกอบด้วยสมาชิกเจ็ดคน ได้แก่ โอ จุนซ็อก, รยู จุนมิน, แพ ฮย็อนจุน, ซ็อก ราคว็อน, ช็อง ซึงฮวัน, คิม ย็อนกยูและวอน บิน กลุ่มเปิดตัวอย่างเป็นทางการเมื่อวันที่ 27 กรกฎาคม พ.ศ. 2565 โดยมีอีพีชื่อ The Beginning : 開花
ชื่อ
"ATBO" เป็นชื่อย่อของ At The Beginning of Originality ซึ่งหมายถึงจุดเริ่มต้นของความฝัน เดิมชื่อ "ABO" แต่เนื่องจากแฟน ๆ กังวลว่าชื่อนั้นอาจถูกเข้าใจผิดว่าเป็นการอ้างอิงถึง Omegaverse หรือที่เรียกว่า "A/B/O" จึงมีการเปลี่ยนแปลง
เวลาในประเทศปาเลสไตน์
เวลาในประเทศปาเลสไตน์ ใช้เขตเวลามาตรฐานปาเลสไตน์ ซึ่งเร็วกว่าเวลาสากลเชิงพิกัด 2 ชั่วโมง (UTC+02:00)
สโมสรฟุตบอลแมนเชสเตอร์ซิตีในฤดูกาล 2016–17
ฤดูกาล 2016–17 เป็นฤดูกาลที่ 115 ของ สโมสรฟุตบอลแมนเชสเตอร์ซิตี แต่เป็นฤดูกาลที่แปดสิบแปดในฟุตบอลอังกฤษและเป็นฤดูกาลที่ยี่สิบในพรีเมียร์ลีกนับตั้งแต่ลีกได้กำเนิดก่อตั้งขึ้นเป็นครั้งแรกโดยแมนเชสเตอร์ซิตีเป็นหนึ่งใน 22 สมาชิกระบบลีกแบบดั้งเดิม.
โลโก้ใหม่
ตั้งแต่ฤดูกาล 2016-2017 เป็นต้นไป, แมนเชสเตอร์ซิตีได้มีโลโก้สโมสรแบบใหม่ที่จะจัดทำขึ้นในวันที่ 26 ธันวาคม นัดที่พบกับ ซันเดอร์แลนด์. โลโก้ใหม่พร้อมกับชุดแข่งใหม่สำหรับฤดูกาลจะถูกเปิดเผยในวันที่ 2 และ 3 ของเดือนกรกฎาคม.
กระชับมิตร
วันที่ 20 กรกฎาคม ค.ศ. 2016, ปรี-ซีซันแมนเชสเตอร์ซิตีได้เริ่มต้นเมื่อพวกเขาได้ลงเล่นพบกับ บาเยิร์นมิวนิก. จากนั้นพวกเขาจะได้เป็นส่วนหนึ่งในอินเตอร์เนชันแนล แชมเปียนส์ คัพ พบกับ แมนเชสเตอร์ยูไนเต็ด และ โบรุสซีอาดอร์ทมุนท์. แมตช์จะลงเล่นในวันที่ 7 สิงหาคม พบกับ อาร์เซนอล ในศึก 2016 Supermatchen.
เอฟเอคัพ
ในฐานะสโมสรจากพรีเมียร์ลีก, แมนเชสเตอร์ซิตี ได้รอเข้าสู่การแข่งขันในรอบสาม, โดยจับสลากมาพบกับ เวส๖์แฮม ยูไนเต็ด โดยที่ออกไปเยือนจากการเล่นในบ้านของเวสต์แฮม.
รอบเพลย์ออฟ
การจับสลากสำหรับแชมเปียนส์ ลีก รอบเพลย์ออฟ จะจัดขึ้นในวันที่ 5 สิงหาคม พ.ศ. 2559 (ค.ศ. 2016). แมนเชสเตอร์ซิตีเป็นทีมวางในเส้นทางทีมที่ไม่ได้เป็นแชมป์ลีก. พวกเขาถูกจับสลากพบกับ สเตอัว บูคาเรสต์.
รอบแบ่งกลุ่ม
การจับสลาก รอบแบ่งกลุ่ม ได้มีขึ้นเมื่อวันที่ 25 สิงหาคม พ.ศ. 2559 ใน ราชรัฐโมนาโก. แมนเชสเตอร์ซิตี จะต้องเผชิญหน้ากับ บาร์เซโลนา, โบรุสซีอาเมินเชินกลัทบัค, และ เซลติก.
ผู้เล่นชุดหลัก
|หลักสูตรเยาวชน |หลักสูตรเยาวชน |หลักสูตรเยาวชน |หลักสูตรเยาวชน |จบหลักสูตรชุดเยาวชน |จบหลักสูตรชุดเยาวชน ''เรียงลำดับตามหมายเลขเสื้อ. การลงสนามรวมลีกและการลงสนามในฟุตบอลถ้วย, รวมไปถึงการเป็นตัวสำรอง.''
ผู้เล่นที่ทำประตูสูงสุด
รวมทุกการแข่งขัน โดยถ้าประตูรวมเท่ากันจะเรียงตามหมายเลขเสื้อ.
รางวัล เอทิฮัด ผู้เล่นยอดเยี่ยมประจำเดือน
มอบรางวัลให้กับผู้เล่นที่ได้รับผลโหวตมากที่สุดในการตัดคะแนนเสียงโพลจากผลสำเร็จที่ดำเนินการในแต่ละเดือนผ่านทาง MCFC OWS
ย้ายเข้า
รวมตัวเลขที่ย้ายเข้าทั้งหมด: ▼ £149.57 ล้านปอนด์
ศูนย์อำนวยการบริหารจังหวัดชายแดนภาคใต้
ศูนย์อำนวยการบริหารจังหวัดชายแดนภาคใต้ (Southern Border Provinces Administration Centre) หรือเรียกโดยย่อว่า ศอ.บต. (SBPAC) เป็นองค์กรพิเศษที่รัฐบาล พล.อ.เปรม ติณสูลานนท์ ก่อตั้งขึ้นในปี พ.ศ. 2524 ต่อมาได้รับการยกฐานะเป็นนิติบุคคล อยู่ในบังคับบัญชาของนายกรัฐมนตรี ตามพระราชบัญญัติการบริหารราชการจังหวัดชายแดนภาคใต้ พ.ศ. 2553
ประวัติ
ศูนย์อำนวยการบริหารจังหวัดชายแดนภาคใต้ ก่อตั้งขึ้นในปี พ.ศ. 2524 เพื่อแก้ปัญหาความขัดแย้งในจังหวัดชายแดนภาคใต้ โดยรัฐบาลในสมัยนั้นวิเคราะห์ว่า ในการแก้ปัญหาภัยคุกคามจะใช้การปราบปรามอย่างเดียวไม่ได้ แต่ต้องใช้การพัฒนานำการปราบปราม และมีนโยบายการแก้ปัญหา เป็น 2 ด้านคือ การพัฒนา และ การปราบปราม โดยตั้ง ศอ.บต. ขึ้นอยู่กับรองปลัดกระทรวงมหาดไทย ดูแลเรื่องการพัฒนา และตั้ง พตท.43 หรือกองบัญชาการผสมพลเรือน ตำรวจ ทหารที่ 43 ขึ้นอยู่กับแม่ทัพภาคที่ 4 ดูแลเรื่องการปราบปราม
ในปี พ.ศ. 2539 นายบรรหาร ศิลปอาชา นายกรัฐมนตรี ได้แต่งตั้งคณะกรรมการอำนวยการแก้ไขปัญหาความมั่นคงจังหวัดชายแดนภาคใต้ซึ่งมีรองนายกรัฐมนตรีเป็นประธานเป็นองค์กรในระดับนโยบาย โดย ศอ.บต. อยู่ภายใต้การกำกับดูแลของปลัดกระทรวงมหาดไทย และรัฐมนตรีว่าการกระทรวงมหาดไทย รับผิดชอบงานภารกิจงานด้านฝ่ายพลเรือนและตำรวจ
การยุบ ศอ.บต.
ต่อมาเมื่อวันที่ 30 เมษายน พ.ศ. 2545 รัฐบาล พ.ต.ท.ทักษิณ ชินวัตร ได้ปรับยุทธศาสตร์ในพื้นที่จังหวัดชายแดนภาคใต้ โดยมีคำสั่งสำนักนายกรัฐมนตรีที่ 123/2545 ยุบ ศอ.บต. คณะกรรมการอำนวยการแก้ไขปัญหาความมั่นคงจังหวัดชายแดนภาคใต้ สำนักงานคณะกรรมการอำนวยการแก้ไขปัญหาความมั่นคงจังหวัดชายแดนภาคใต้ และ พตท.43 ตามคำเสนอแนะของพล.ต.อ.สันต์ ศรุตานนท์ ผู้บัญชาการตำรวจแห่งชาติ เมื่อวันที่ 30 มีนาคม พ.ศ. 2545 และให้โอนอำนาจของคณะกรรมการการอำนวยการแก้ไขปัญหาความมั่นคงจังหวัดชายแดนภาคใต้ ไปเป็นของสภาความมั่นคงแห่งชาติ อำนาจของ ศอ.บต. เป็นของกระทรวงมหาดไทย และอำนาจของ พตท.43 เป็นของกองทัพภาคที่ 4 / กอ.รมน.ภาค 4
การจัดตั้งหน่วยงานใหม่
ในปี พ.ศ. 2547 ได้มีคำสั่งสำนักนายกรัฐมนตรี ที่ 69/2547 ลงวันที่ 24 มีนาคม พ.ศ. 2547 ลงนามโดยพลเอกชวลิต ยงใจยุทธ รองนายกรัฐมนตรี ผู้ปฏิบัติราชการแทนนายกรัฐมนตรีให้กองอำนวยการรักษาความมั่นคงภายใน จัดตั้งกองอำนวยการรักษาความมั่นคงภายใน ส่วนหน้าใช้ชื่อว่า “กองอำนวยการเสริมสร้างสันติสุขจังหวัดชายแดนภาคใต้” (กอ.สสส.จชต.) เป็นศูนย์ควบคุมและแกนหลักในการประสาน การปฏิบัติงานในจังหวัดชายแดนภาคใต้ และต่อมาได้มีคำสั่งสำนักนายกรัฐมนตรี ที่ 200/2548 ลงวันที่ 31 พฤษภาคม พ.ศ. 2548 จัดตั้งคณะกรรมการนโยบายเสริมสร้างสันติสุขจังหวัดชายแดนภาคใต้ (กสชต.) ขึ้นตรงต่อนายกรัฐมนตรี
ในปี พ.ศ. 2549 สืบเนื่องจากสถานการณ์ความไม่สงบในพื้นที่จังหวัดชายแดนภาคใต้เกิดขึ้นและดำเนินการอย่างต่อเนื่องและความรุนแรงของการก่อเหตุในช่วงแรกยังอยู่ในระดับต่ำ แต่สันนิษฐานว่า การปลูกฝังอุดมการณ์การปรับเปลี่ยน และการเตรียมจัดตั้งองค์กรใหม่ น่าจะอยู่ในช่วงแห่งการฝังตัว จนเมื่อวันที่ 4 มกราคม พ.ศ. 2547 ได้เกิดเหตุปล้นกองพันพัฒนาที่ 4 อำเภอเจาะไอร้อง และเกิดเหตุการณ์กรือเซะ เมื่อวันที่ 28 เมษายน พ.ศ. 2547 มีผู้เสียชีวิต 108 คน รวมทั้งเหตุการณ์ที่ตากใบ เมื่อวันที่ 25 ตุลาคม พ.ศ. 2547 มีผู้เสียชีวิต 85 คน ในวันที่ 1 พฤศจิกายน พ.ศ. 2549 จึงได้มีคำสั่งสำนักนายกรัฐมนตรี ที่ 207/2549 ในรัฐบาลของพลเอก สุรยุทธ จุลานนท์ จัดตั้งหน่วยงาน ศอ.บต. ขึ้นอีกครั้ง และได้แต่งตั้งให้นายพระนาย สุวรรณรัฐ ดำรงตำแหน่ง ผอ.ศอ.บต.
เมื่อวันที่ 9 พฤศจิกายน พ.ศ. 2552 คณะรัฐมนตรี มีมติเห็นชอบให้ภาณุ อุทัยรัตน์ ผู้ว่าราชการจังหวัดนครศรีธรรมราช เป็นรองปลัดกระทรวงมหาดไทย และผู้อำนวยการศูนย์อำนวยการบริหารจังหวัดชายแดนภาคใต้ (ผอ.ศอ.บต.)
โตเกียวเมโทร
โตเกียวเมโทร เป็นหนึ่งในสองระบบขนส่งมวลระบบรางใต้ดินสายหนึ่งในกรุงโตเกียว ประเทศญี่ปุ่น เป็นหนึ่งในระบบขนส่งมวลชนใต้ดินที่มีผู้โดยสารเดินทางมากที่สุดในโลก โดยในปี พ.ศ. 2552 มีจำนวนผู้โดยสารกว่า 6.33 ล้านคนต่อวัน หรือกว่า 3.16 พันล้านคนต่อปี
โตเกียวเมโทรดำเนินงานโดย บริษัท โตเกียวเมโทร จำกัด. ซึ่งเป็นบริษัทเอกชน โดยมีรัฐบาลญี่ปุ่นและเทศบาลนครโตเกียวเป็นเจ้าของร่วมกัน
ศูนย์อำนวยการบริหารจังหวัดชายแดนภาคใต้
การจัดตั้งหน่วยงานใหม่
ในปี พ.ศ. 2553 ได้มีพระราชบัญญัติการบริหารราชการจังหวัดชายแดนภาคใต้ พ.ศ. 2553 กำหนดให้มีคณะกรรมการยุทธศาสตร์ด้านการพัฒนาจังหวัดชายแดนภาคใต้ (กพต.) โดยมีนายกรัฐมนตรีเป็นประธาน และมีหน่วยงานสำนักงานคือ ศูนย์อำนวยการบริหารจังหวัดชายแดนภาคใต้ (ศอ.บต.) เป็นนิติบุคคล ไม่ขึ้นต่อสำนักนายกรัฐมนตรี กระทรวง ทบวง กรม อยู่ในบังคับบัญชาของนายกรัฐมนตรี
ต่อมาวันที่ 10 สิงหาคม พ.ศ. 2557 มีการประชุม คณะกรรมการที่ปรึกษาการบริหารและการพัฒนาจังหวัดชายแดนภาคใต้ตามคำสั่งหัวหน้าคณะรักษาความสงบแห่งชาติที่ 14/2559 เรื่อง คณะกรรมการที่ปรึกษาการบริหารและการพัฒนาจังหวัดชายแดนภาคใต้ โดยมีพลเอกกิตติ อินทสร เป็นประธานกรรมการ นายบัญญัติ จันทน์เสนะ เป็นรองประธานกรรมการ พลโทเรืองศักดิ์ สุวรรณนาคะ เป็นรองประธานกรรมการ นายศุภณัฐ สิรันทวิเนติ เป็นกรรมการและเลขานุการ นายสนั่น สนธิเมือง เป็นผู้ช่วยเลขานุการ
วันที่ 1 ตุลาคม พ.ศ. 2559 นายศุภณัฐ สิรันทวิเนติ ดำรงตำแหน่งเป็นผู้อำนวยการศูนย์อำนวยการบริหารจังหวัดชายแดนภาคใต้ รวมทั้งเป็นกรรมการและเลชานุการในคณะกรรมการที่ปรึกษาการบริหารและการพัฒนาจังหวัดชายแดนภาคใต้ตามคำสั่งหัวหน้าคณะรักษาความสงบแห่งชาติที่ 14/2559 นับเป็นผอ.ศอ.บต.คนแรกที่เป็นกรรมการและเลขานุการในคณะกรรมการที่เกี่ยวข้องกับการแก้ไขปัญหาความไม่สงบในชายแดนภาคใต้ของประเทศไทย
บทบาทหน้าที่
ศอ.บต.ก่อตั้งขึ้นตามคำสั่งสำนักนายกรัฐมนตรี ที่ 8/2524 ลงวันที่ 20 มกราคม พ.ศ. 2524 ต่อมาได้มีคำสั่งสำนักนายกรัฐมนตรี ที่ 56/2539 ลงวันที่ 23 เมษายน พ.ศ. 2539 กำหนดบทบาทให้ ศอ.บต. ทำหน้าที่คล้ายกับเป็นรัฐบาลส่วนหน้า มาตั้งหน่วยอำนวยการอยู่ในพื้นที่จังหวัดชายแดนภาคใต้ โดยจำลองหน่วยงานอำนวยการด้านแผนงาน แผนเงิน และแผนคน ของรัฐบาลกลางมาอยู่ด้วยกัน สามารถสรุปภารกิจของ ศอ.บต. ได้ 3 ประการ คือ
การดำเนินงานของ ศอ.บต. อาศัยหลักการการมีส่วนร่วมจากทุกฝ่าย ในการแก้ไขปัญหาจังหวัดชายแดนภาคใต้ จึงแต่งตั้งผู้นำท้องถิ่น ผู้นำศาสนา นักวิชาการ ผู้ทรงคุณวุฒิ และข้าราชการที่มีประสบการณ์เป็น คณะกรรมการที่ปรึกษา ศอ.บต. 2 คณะ และคณะกรรมการช่วยเหลือการดำเนินงานอีก 1 คณะ คือ
ตัวฉันกับวันสิ้นโลก
ตัวฉันกับวันสิ้นโลก หรือ จินรุอิ วะ ซุอิไตชิมะชิตะ (, Humanity Has Declined แปลเป็นภาษาไทยว่า การเสื่อมโทรมของมนุษยชาติ) หรือเรียกโดยย่อว่า จินไต เป็นนวนิยายญี่ปุ่นแนวเสียดสีสังคม ประพันธ์โดยโรมิโอะ ทะนะกะ โดยมีเรื่องราวเกี่ยวกับมนุษยชาติในยุคที่เสื่อมถอย กับการใช้ชีวิตร่วมกับมนุษย์กลุ่มใหม่ผู้ปกครองดินแดนในยุคนั้นที่เรียกกันว่า "เหล่าภูต" ปัจจุบันตีพิมพ์ออกมาแล้ว 11 เล่ม
แต่เดิม นวนิยายเรื่องนี้วาดภาพประกอบโดยโทะรุ ยะมะซะกิสำหรับ 6 เล่มแรก แต่ในปี พ.ศ. 2554 ซุนะโฮะ โทะเบะ ได้มารับหน้าที่วาดภาพประกอบแทน และมีการตีพิมพ์ 6 เล่มแรกที่ใช้ภาพประกอบของสุนะโฮะใหม่ทั้งหมด นอกจากนี้ยังมีมังงะอีก 2 ภาค และภาพยนตร์การ์ตูนโทรทัศน์อีกด้วย
เนื้อเรื่องย่อ
โลกในยุคอนาคตอีกหลายศควรรษข้างหน้า ที่มนุษยชาตินั้นอยู่ในภาวะเสื่อมถอย ตัวเอก สาวน้อยผู้ทำงานเป็นอนุญาโตตุลาการระดับชาติ หรือ คนกลาง ให้กับองค์การสหประชาชาติ ผู้มีหน้าที่ไกล่เกลี่ยระหว่าง มนุษย์ที่ยังคงหลงเหลืออยู่เพียงน้อยนิด กับ มนุษยชาติกลุ่มใหม่ที่ขึ้นมาปกครองโลก "เหล่าภูต" สิ่งมีชีวิตที่มีความสูงเพียง 10 เซนติเมตร ที่เธอเลือกมาทำงานด้านนี้เพราะคิดว่าเป็นงานที่ไม่ลำบากมาก ใคร ๆ ก็สามารถทำได้เพราะเป็นงานง่าย ๆ แม้แต่จะเป็นปู่ของเธอที่อายุมากแล้วก็ตาม แต่เมื่อเธอได้มาเจอกับเหล่าภูตตัวเป็น ๆ เธอก็พบว่าไม่ใช่เรื่องง่ายเอาเสียเลยที่จะรับหน้าที่นี่
ทอมแคต แคทาลินา
ทอมแคต แคทาลินา (Tomcat Catalina) เป็นชื่อของโปรแกรมบรรจุเซิร์ฟเลตที่ใช้ในอะแพชี ทอมแคตตั้งแต่รุ่น 4.x ขึ้นไป พัฒนาโดยมูลนิธิซอฟต์แวร์อะแพชี โดยทอมแคตนั้นจะนำข้อกำหนดของซันไมโครซิสเต็มส์สำหรับเซิร์ฟเลตและเจเอสพีไปใช้ ซึ่งเป็นเทคโนโลยีบนเว็บที่สำคัญของแพลตฟอร์มจาวา ผู้ที่สร้างและออกแบบแคทาลินาคือ เครก แม็กแคลนาฮาน (Craig McClanahan)